Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 386

71. § (1) „A tanuló az elsõ–harmadik évfolyamon csak abban az esetben utasítható évfolyamismétlésre, ha a tanulmányi követelményeknek az iskolából való igazolt és igazolatlan mulasztás miatt nem tudta teljesíteni.” A fentiek alapján kell átgondolni és átrendezni a 6–14 éves korra, az alapfokú nevelés-oktatás szakaszára vonatkozó tantervi egységet, a Nemzeti alaptanterv koncepcióját figyelembe véve. Szakmai háttér a nemzeti alaptanterv új koncepciója A Nemzeti alaptanterv a közoktatás tartalmát mûveltségi területek szerint rendezi el. Az egyes iskolák tantárgyi rendszerét a mûveltségi területek figyelembevételével a helyi tantervek határozzák meg. A kötelezõ oktatás 12 évfolyama négy képzési szakaszra oszlik: – 1–4. évfolyam; – 5–6. évfolyam; – 7–8. évfolyam; – 9–12. évfolyam. A fejlesztési feladatok – amelyek meghatározzák a tanulók képességfejlesztésének különbözõ területeit, és kijelölik, hogy mely kulcskompetenciák fejlesztése kívánatos – ezekhez a szakaszokhoz kapcsolódnak. Tehát a korábbiakhoz képest, más szempont szerint a fejlesztési feladatokra irányulnak a mûveltségi területeken belül megfogalmazottak. Ezért látszik célszerûnek a fejlesztési feladatok szerkezete szerint kialakítani az évfolyamokon belüli arányokat, s csak azután lehet foglalkozni témakörökkel és tananyagtartalmakkal. A Nemzeti alaptanterv kiemeli a kommunikációs, a narratív, a döntési, a szabálykövetõ, a lényegkiemelõ, az életvezetési, az együttmûködési, a problémamegoldó, a kritikai, valamint a komplex információk kezelésével kapcsolatos képességeket és kulcskompetenciákat. A Nemzeti alaptanterv tételesen épít a kulcskompetenciákra, amelyek a modern, tudás alapú, erõs gazdasági versenyre, politikai demokráciára, az emberi kapcsolatok humanitására épülõ társadalomban az iskolázás során kialakítandó, megerõsítendõ és fejlesztendõ kompetenciák (tudások, készségek, képességek) rendszerének leglényegesebb, alapvetõ elemei. A tudomány és technika gyors fejlõdése, a társadalmi szükségletek új megjelenési formái és a társadalom kihívásai miatt szükségessé vált a hagyományos tantárgyak integrációja és/vagy interdiszciplináris megjelenítése, új tantárgyak kialakítása. Az integratív és tantárgyközi tantervi szemlélet – mely a tanulók érdeklõdését, tapasztalatait is figyelembe veszi – a Nemzeti alaptantervben úgy érvényesül, hogy a dokumentum nem határoz meg egységes, minden iskolára kötelezõen érvényes tantárgyi rendszert. Ennek kialakítását a kerettantervek, illetve a helyi tantervek hatáskörébe utalja. Ezzel a lehetõséggel éltek e kerettanterv szerzõi a mûveltségi területeken alapuló tantárgyi rendszerük kialakításakor A kerettanterv jellemzõi Ez a kerettanterv átlagos feltételekkel rendelkezõ iskolák, átlagos felkészültségû és elõképzettségû tanulói számára készült, de természetesen figyelembe veszi az iskolák tehetséggondozó és felzárkóztató tevékenységét. Az iskolákban folyó pedagógiai munka tervezését oly módon kívánja segíteni, hogy a középpontba a tanulók kompetencia alapú tudásának, képességeinek, egész személyiségének fejlesztését állítja. Mivel a mûveltségi területek négy képzési szakasz szerint új arányokat jelölnek meg, ezért a kerettanterv készítõi az 1–4. évfolyamot, az 5–6. évfolyamot, illetve a 7–8. évfolyamot egységben szemlélték, csak azután bontották fel évfolyamokra a kerettantervi tartalom szerint. A Nemzeti alaptanterv által megjelölt kiemelt fejlesztései feladatokkal a kerettanterv is hangsúlyozottan foglalkozik. Kerettanterv képzési szakaszonként tartalmaz ajánlást – a nevelés és oktatás céljára, – a fejlesztés kiemelt területeire, – a tantárgyak rendszerére és az óraszámokra, – az egyes tantárgyak témaköreire, – a témakörök tartalmára, – a tantárgyak évfolyamonkénti követelményeire, a továbbhaladás feltételeire, – az iskolai egészségfejlesztéssel, – fogyasztóvédelemmel, – környezetvédelemmel összefüggõ feladatok végrehajtására. AZ ALAPFOKÚ NEVELÉS-OKTATÁS BEVEZETÕ ÉS KEZDÕ SZAKASZA (1–4. évfolyam) Célok és feladatok Az alapfokú nevelés-oktatás bevezetõ szakasza (1–2. évfolyam) az iskolába lépõ kisgyerekben megõrzi és továbbfejleszti az megismerés, a tudás iránti kíváncsiságot, érdeklõdést és nyitottságot. Átvezeti a gyermekben az óvodai játékközpontú tevékenységbõl az iskolai tanulás tevékenységeibe a játékosság elvének szem elõtt tartásával. Az iskola teret ad a gyermek játék- és mozgás iránti vágyának, ugyanakkor fogékonnyá teszi a környezete megismerésére, a társas kapcsolatok, késõbb a társadalom értékei iránt. A tanítási tartalmak feldolgozásakor elemi ismereteket közvetít, alapvetõ képességeket és alapkészségeket fejleszt. Ugyancsak a gyermeki kíváncsiságra és érdeklõdésre épít az alapfokú nevelés-oktatás kezdõ szakasza (3–4. évfolyam). Motivált tanulási tevékenység során fejleszti a gyermekben a felelõsségtudatot, a munkafegyelmet, növeli a kitartását, s egyben gazdagítja érzelemvilágát. Mintákat ad az ismeretszerzés lehetõségeire, a feladat- és problémamegoldó képesség fejlesztésével lerakja a tanulási szokások alapjait, megismerteti a tanulási stratégiák elemi szintjével. Támogatja az egyéni képességek kibontakozását, lehetõvé teszi a hátrányos helyzetû gyermekek felzárkóztatását, a hátrány akár a gyermek szociális-kulturális környezetébõl, akár eltérõ ütemû érésébõl fakad. A pedagógiai munka középpontjában a személyre szóló fejlesztésre való törekvés áll. Ennek során a kisiskolás megismeri szûkebb és tágabb környezetének erkölcsi értékeit, olyan humánus magatartásmintákkal, szokásokkal szembesül, amelyek formálják jellemét, ezáltal elõsegítik a személyiségének érését. Kiemelt fejlesztési feladatok Énkép, önismeret A tanulók számára olyan motiváló tanulási környezetet kell biztosítani, amely a személyiség fejlõdését úgy segíti elõ, hogy közben önmagukat is megismerik. A tanulási tartalmak elsajátítása során a gyermekek maguk is aktív részesei legyenek ennek a folyamatnak. Képessé kell tenni õket az értékek megnevezésére és azonosítására. A kerettanterv készítõi az egyes mûveltségi területekhez kapcsolódó tantárgyak tananyagtartalmának összeállításakor és a tanulói tevékenységek megtervezésekor a tanuló gyermek szempontját vették figyelembe. Hon- és népismeret Elengedhetetlen, hogy a gyerekek megismerjék népünk kulturális örökségének jellemzõ sajátosságait, Nemzeti kultúránk nagy múltú emlékeit. Meg kell ismerniük kiemelkedõ magyar történelmi személyeket, tudósokat, mûvészeket stb. Olyan tevékenységeket kell gyakorolniuk, amelyek lehetõvé teszik az otthon, a lakóhely, a szülõföld megismerését, amelyek ezek megbecsüléséhez, illetve az ezekkel való azonosuláshoz vezetnek. Törekednünk kell arra, hogy harmonikus kapcsolatot alakítsanak ki a természeti és a társadalmi környezettel. Európai azonosságtudat – egyetemes kultúra Az alapfokú nevelés-oktatás bevezetõ és kezdõ szakaszában is megértik a gyermekek, hogy a magyarság tágabb hazája Európa. Ismerjenek meg körülöttünk élõ népeket, olvassanak, halljanak eltérõ szokásaikról, életmódjukról, kulturális értékeikrõl. Ezáltal kialakul bennük a másság elfogadása, a másság iránti tisztelet. Környezeti nevelés A környezeti nevelés átfogó célja, a tanulók környezettudatos magatartásának, életvitelének kialakulása, annak érdekében, hogy felnõttként képesek legyenek a környezeti válság elmélyülésének megakadályozására, s ezáltal elõsegítik nemcsak az élõ természet fennmaradását, hanem a társadalmak fejlõdését. Különösen gondot kell fordítani a tanulók természettudományos gondolkodásmódjának fejlesztésére. Érzékennyé kell tenni õket a környezetük állapota iránt. Így lesznek képesek a környezet sajátosságainak, minõségi változásainak megismerésére, elemi szintû értékelésére. Be kell vonni a tanulókat közvetlen környezetük értékeinek megõrzésébe és gyarapításába, ezáltal alakul ki bennük a természet iránti tisztelet és felelõsség. Információs és kommunikációs kultúra Kommunikációs kultúránk szerves része az anyanyelv tudatos és igényes használata. Az alapfokú nevelésoktatás kezdõ és bevezetõ szakaszában a spontán nyelvhasználattól az egyre tudatosabb nyelvhasználatig kell eljuttatni a gyerekeket. A közoktatás egész idõszakában minden mûveltségi területen nagy gondot kell fordítani az olvasási képesség fejlesztésére a valós és virtuális csatornákon keresztül felfogott jelek vonatkozásában egyaránt. Az iskolának az elektronikus média hatásmechanizmusának megértésére, az információk megtalálására, és szelektív használatára kell ösztönözni a gyerekeket. Tanulás A tanulás az iskola alapfeladata, amely magába foglalja valamennyi értelmi képesség és az egész személyiség fejlõdését, fejlesztését. A tanulási stratégiák megválasztásában a taneszközök használatában kitüntetett szempont az életkori sajátosságok figyelembe vétele. A 6–10 éves gyermekek elsõ sorban tapasztalati úton szerzik ismereteiket, biztosítani kell számukra a felfedezés lehetõségét, a kreativitás fejlesztését. Fejlõdésüket folyamatosan nyomon kell követni, és alkalmazandó számukra a személyre szóló, fejlesztõ értékelés. A tanulás elengedhetetlen feltétele a biztonságos szóbeli és írásbeli nyelvhasználat és az alapvetõ képességek és készségek elsajátítása. A tanulás fontos színtere az iskola könyvtára, amelynek használata minden ismeretterületen nélkülözhetetlen. Az 1–4. évfolyamon szükséges a könyvtárhasználat elemi ismereteinek elsajátítása. Testi lelki egészség Az iskolának minden tevékenységével a tanulók egészséges testi, lelki és szociális fejlõdését kell szolgálni. Azoknak a pozitív beállítódásoknak, magatartásoknak és szokásoknak a kialakítását kell segítenie, amelyek javítják a gyerekek egészségi állapotát. Igyekezni kell kielégíteni a gyermekek mozgásigényét, fejleszteni a mozgáskultúrájukat, ritmusérzéküket, hallásukat. A tanulók ismerjék meg az egészséges életmód alapvetõ összetevõit, szokásait. Kerettantervi ajánlás a tantárgyak követelményeinek teljesítéséhez rendelkezésre álló idõkeret felhasználására Az 1–4. évfolyam ajánlott tantárgyi rendszere és óraszámai A) változat humán orientációval Tantárgy/évfolyam 1. 2. 3. 4. Magyar nyelv és irodalom 277.5 Matematika 129,5 129.5 Idegen nyelv Környezetismeret 55,5 55,5 Informatika 18.5 18.5 Ének-zene 55.5 Rajz 55,5 55,5 Technika és életvitel Testnevelés és sport Szabadon tervezhetõ 18,5 18,5 18,5 18,5 Kötelezõ óraszám a törvény alapján 832,5 A) változat humán orientációval Tantárgy/évfolyam 1. 2. 3. 4. arány Magyar nyelv és irodalom 7,5 38,5% Matematika 3,5 3,5 17,6% Idegen nyelv 2 (3) 3,6% Környezetismetet 4,8% Informatika 0,5 1,5 2,4% Ének-zene 1,5 5,5% Rajz 1,5 1,5 6,1% Technika és életvilet 4,8% Testnevelés és sport 14,5% Szabadon tervezhetõ 0,5 0,5 0,5 0,5 2,4 Kötelezõ óraszám a törvény alapján B) változat reál orientációval Tantárgy/évfolyam 1. 2. 3. 4. Magyar nyelv és irodalom 277,5 277,5 277,5 Matematika 166,5 Idegen nyelv Környezetismeret 55,5 55,5 Informatika 18,5 55,5 Ének-zene 55,5 Rajz 55,5 55,5 55,5 Technika és életvitel Testnevelés és sport Szabadon tervezhetõ 18,5 18,5 18,5 18,5 Kötelezõ óraszám a törvény alapján 832,5 A helyi tanterv készítõinek szíves figyelmében ajánljuk, hogy a szabadon tervezhetõ órák felhasználását az egyes tantárgyak kerettantervének készítõi a megfelelõ helyen jelezték. Tantárgy/évfolyam 1. 2. 3. 4. arány Magyar nyelv és irodalom 7,5 7,5 7,5 35,8% Matematika 4,5 20,0% Idegen nyelv 2,4% Környezetismeret 1,5 1,5 6,1% Informatika 0,5 1,5 2,4% Ének-zene 1,5 5,5% Rajz 1,5 1,5 6,1% Technika és életvitel 4,8% Testnevelés és sport 14,5% Szabadon tervezhetõ 0,5 0,5 0,5 0,5 2,4 Kötelezõ óraszám a törvény alapján Táblázat a mûveltségi területek és a tantárgyak összefüggésére 1–4. évfolyamban Magyar nyelv és irodalom Idegen nyelv Matematika Környezetismeret Informatika Ének-zene Rajz Technika és életvitel Testnevelés Szabadon tervezhetõ Mûveltségi területek Magyar nyelv és irodalom X Élõ idegen nyelv X Matematika X Ember és társadalom X X X X Ember a természetben X X Földünk-környezetünk Mûvészetek X X X Informatika X X Életvitel és gyakorlati ismeretek X Testnevelés és sport X Tantárgyak AZ ALAPFOKÚ NEVELÉS-OKTATÁS ALAPOZÓ ÉS FEJLESZTÕ SZAKASZA (5–8. évfolyam) Célok és feladatok Az alapfokú nevelés-oktatás alapozó (5–6. évfolyam) és fejlesztõ (7–8. évfolyam) szakasza szervesen folytatja az elõzõ két szakasz – a bevezetõ szakasza (1–2. évfolyam) és a kezdõ szakasza (3–4. évfolyam) nevelõ-oktató munkáját, a készségek és képességek fejlesztését. A hagyományos felsõ tagozat két szakaszra bontása figyelembe veszi a 10–12 éves és a 13–14 éves tanulók gondolkodásának különbözõségét. Az elõbbi korosztály gondolkodása erõsen kötõdik az érzékelés útján szerzett tapasztalatokhoz, ezért az 5–6. évfolyamon az integratív - képi gondolkodásra alapozó fejlesztés folyik. A serdülõkor kezdetétõl, a 7–8. évfolyamon viszont elõtérbe kerül az elvont fogalmi és elemzõ gondolkodás. Az alapozó és fejlesztõ szakasz az együtt nevelt, különbözõ érdeklõdésû, eltérõ értelmi, érzelmi, testi fejlettségû, képességû, motivációjú, szocializáltságú és kultúrájú gyerekeket egyéni képességüknek, érdeklõdésüknek és tehetségüknek megfelelõen készíti fel a további tanulásra, sõt az élethosszig tartó tanulásra. Azokat a képességeket és készségeket fejleszti bennük, amelyek szükségesek a környezettel való harmonikus és konstruktív kapcsolatok kiépítésére és fenntartására. A tanulási tevékenységek közben és a tanulói közösségben való élet során fejleszti a tanulók önismeretét, együttmûködési készségét, segítõkészségét, akaratát, empátiáját és szolidaritását. Gyakorlatban igazolja a becsületesség, szavahihetõség és megbízhatóság értékét. Az iskola a szocializációs folyamatban tudatosítja a közösség demokratikus mûködésének értékét és néhány általános szabályát. Tisztázza az egyéni és közérdek, a többség és kisebbség fogalmát, ezek fontosságát az egyén és a közösség életében. Megalapozza a jogok és kötelességek törvényes gyakorlását. Ezekben a képzési szakaszokban is kiemelkedõ feladat a Nemzeti, Nemzetiségi és etnikai hagyományok megismerése, tisztelete és õrzése. Az iskola nevelési-oktatási tevékenységével fejleszti a tanulók Nemzeti azonosságtudatát, ugyanakkor erõsíti az Európához tartozás tudatát, valamint arra készteti a tanulókat, hogy megismerjék és megbecsüljék más népek hagyományait, kultúráját, szokásait és életmódját. Ugyanakkor figyelmet fordít az egyetemes emberiség közös problémáinak bemutatására. Kiemelt fejlesztési feladatok Énkép, önismeret A tanulók énképének és önismeretének gazdagodásához olyan tanulási környezet szükséges, amely fokozza az õket körülvevõ személyek és dolgok iránti érzékenységüket, illetve kialakítja bennük az alapvetõ erkölcsi, etikai normák iránti fogékonyságot. Ahhoz, hogy énképükbe tudják integrálni az újabb és újabb ismereteket, érezniük kell, hogy egyre kompetensebbek saját nevelésük, személyes biztonságuk, sorsuk és életpályájuk alakításában. A pedagógusoknak törekedniük kell a tanulók ön- és világszemléletének folyamatos formálására. Hon- és népismeret Elengedhetetlen, hogy a tanulók az alapozó és fejlesztõ szakaszban tovább ismerkedjenek né-pünk kulturális örökségének jellemzõ sajátosságaival, Nemzeti kultúránk nagy múltú emlékeivel. Ismerjék meg a haza földrajzát, irodalmát, történelmét, mindennapi életét. Sajátítsák el azokat az ismereteket, gyakorolják azokat a tevékenységeket, amelyek a család, a lakóhely, a szülõföld, a haza és népei megismeréséhez, megbecsüléséhez, az ezekkel való azonosuláshoz vezetnek. Ismerjék meg a városi és falusi élet hagyományait, jellegzetességét. Alapozzuk meg a tanulókban a nemzettudatot, mélyítsük el bennük Nemzeti önismeretet, a hazaszeretet. Ugyanakkor ismerjék meg a hazánkban és a szomszédságunkban élõ más népek, népcsoportok értékeit, becsüljék elért eredményeiket. Ösztönözzük a fiatalokat a szûkebb és tágabb környezetük történelmi, kulturális és vallási emlékeinek, hagyományainak feltárására, ápolására. Európai azonosságtudat – egyetemes kultúra A tanulók szerezzenek ismereteket az Európai Unió kialakulásának történetérõl, alkotmányáról, intézményrendszerérõl, az uniós politika szempontrendszerérõl. Diákként s majdan felnõttként is tudjanak élni az Európai Unió adta lehetõségekkel. Magyarságtudatukat megõrizve váljanak európai polgárokká, de legyenek nyitottak és elfogadóak az Európán kívüli kultúrák iránt is. Ismerjék meg az egyetemes emberi civilizáció legjellemzõbb, legnagyobb hatású eredményeit. Váljanak nyitottá és megértõvé a különbözõ szokások, életmódok, vallások, a másság iránt. Szerezzenek információkat az emberiség közös, globális problémáiról, s az ezek megoldására kialakuló nemzetközi együttmûködésrõl. Növekedjen érzékenységük a problémák lényege, okai, az összefüggések és a megoldási lehetõségek keresése, feltárása iránt. Törekedjenek arra, hogy közvetlenül is részt vállaljanak a nemzetközi kapcsolatok ápolásában. Környezeti nevelés A környezeti nevelés átfogó célja, a tanulók környezettudatos magatartásának, életvitelének kialakulása, annak érdekében, hogy felnõttként képesek legyenek a környezeti válság elmélyülésének megakadályozására, s ezáltal elõsegítik nemcsak az élõ természet fennmaradását, hanem a társadalmak fejlõdését. A tanulókat képessé kell tenni arra, hogy felismerjék és megõrizzék a környezet sajátosságait, minõségi változásait, a környezet természeti és ember alkotta értékeit. A környezet ismeretén és a személyes felelõsségen alapuló környezetkímélõ magatartás egyéni és közösségi szinten egyaránt a tanulók életvitelét meghatározó erkölcsi alapelv. A környezeti nevelés során a tanulók ismerjék meg azokat a jelenlegi folyamatokat, amelyek következményeként bolygónkon környezeti válságjelenségek mutatkoznak. Konkrét hazai példákon ismerjék fel a társadalmi-gazdasági modernizáció pozitív és negatív egyénre gyakorolt hatásait. Magatartásukban alakuljon ki és erõsödjön a személyes biztonságra való törekvés. Szerezzenek személyes tapasztalatokat az együttmûködés, a környezeti konfliktusok közös kezelése és megoldása terén. Információs és kommunikációs kultúra Kommunikációs kultúránk szerves része az anyanyelv tudatos és igényes használata mellett az idegen nyelvû, illetve a különbözõ kultúrák közötti információcsere. A közoktatás egész idõszakában minden mûveltségi területen nagy gondot kell fordítani a kritikai és kreatív olvasási képesség fejlesztésére, beleértve mind a valós, mind a virtuális csatornákon keresztül felfogott jelek befogadását, értelmezését és megválaszolását. Az iskolának az elektronikus média hatásmechanizmusának megértésére, általában a különbözõ médiumokban való eligazodásra, az igényelt információk megtalálására, szelektív használatára kell nevelnie a gyerekeket, figyelembe véve az információs egyén személyisége, lelki egészsége védelmének elõsegítését. Olyan fiatalokat kell kibocsátania, akik sikeres tanulási stratégiákkal használják ki az információs világháló lehetõségeit és eszközeit az élethosszig tartó tanulás során. Az információs és kommunikációs kultúra részben az egyén szocializációjának, a társadalmi érintkezésnek, az egyéni és közösségi érdek érvényesítésének, egymás megértésének, elfogadásának, megbecsülésének döntõ tényezõje. Tanulás A tanulás az iskola alapfeladata, amely magában foglalja valamennyi értelmi képesség és az egész személyiség fejlõdését, fejlesztését. Az iskola valamennyi nevelõjének feladata, hogy felkeltse a tanulók érdeklõdését saját szaktárgyainak témái iránt, útba igazítsa õket a téma szerkezetével, elsajátításával kapcsolatban, tanítsa tanulni a gyerekeket. A tanulás elengedhetetlen feltétele az olvasási képesség megfelelõ szintjének elérése, valamint az eredményes tanulás módszereinek, technikáinak elsajátítása, gyakoroltatása, mely a következõket foglalja magában:

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes